open-index/open-wikipedia-markdown huggingface dataset:
Μεταγλωσσογράφος

Με τον χαρακτηρισμό **μεταγλωσσογράφοι** χαρακτηρίστηκαν οι νομικοί εκείνοι ερευνητές και σχολιαστές του Ρωμαϊκού Δικαίου κατά τον 13ο αιώνα.

Ουσιαστικά οι μεταγλωσσογράφοι φέρονται να διαδέχθηκαν τους γλωσσογράφους στη σπουδή του Ρωμαϊκού Δικαίου δημιουργώντας νομικό κίνημα στην εποχή τους, καλούμενο και "Σχολή των ματαγλωσσογράφων", ή "σχολή σχολιαστών". Οι νομικοί του κινήματος αυτού δεν ασχολήθηκαν απ΄ ευθείας με την ερμηνεία της ρωμαϊκής νομοθεσίας, που θεωρούσαν ότι αυτή είχε ήδη εξαντληθεί, όσο κυρίως στο μακροσκελή σχολιασμό των "γλωσσών" που είχαν εισάγει στο κυρίως κείμενο οι γλωσσογράφοι στο Corpus Juris Civilis.
Συγκεκριμένα οι μεταγλωσσογράφοι ακολουθώντας μια σχολαστική μέθοδο προχώρησαν στην ερμηνεία αποβλέποντας κυρίως στη συναγωγή γενικών κανόνων δικαίου κατά περιπτώσεις - θέματα αντικειμένου. Η τεχνική της μεθοδολογίας των μεταγλωσσογράφων βασίστηκε κυρίως στην αυστηρή μελέτη των πηγών με στόχο τον προσδιορισμό της έκτασης των νόμων, της αναζήτησης των ουσιωδών στοιχείων τους, καθώς και τις αναλογίες αυτών από τη θεωρία στη πράξη. Η μέθοδος αυτή χαρακτηρίστηκε ως "italicus mos" που βεβαίως διαφέρει εκείνης της γαλλικής, φιλοπαπικής σχολής, περισσότερο γνωστής ως "mos gallicus".

Η Σχολή των μεταγλωσσογράφων άκμασε κυρίως στις ιταλικές πόλεις Πάδουα, Πίζα  και Πάβια. Κυριότερος εκπρόσωπος αυτής της σχολής ήταν ο Ιταλός νομικός και κληρικός, επίσκοπος, Μπάρτολο ντε Σαξοφερράτο (Bartolo da Sassoferrato) (1314-1357) καθώς και ο πανεπιστημιακός καθηγητής της νομικής Μπάλντο ντέλι Ουμπάλντι (Baldo degli Ubaldi) (1327-1400).

## Σημείωση
* Η παραπάνω μεθοδολογία των μεταγλοσσωγράφων ακολουθήθηκε και αναπτύχθηκε αργότερα από τη λεγόμενη "Σχολή της Ορλεάνης".

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.13ος, σελ.362.

Κατηγορία:Νομική επιστήμη
Κατηγορία:Ρωμαϊκό δίκαιο
Κατηγορία:Φιλοσοφία του Δικαίου
Εθνική Οδός 95 (Ελλάδα)

Η **Εθνική Οδός 95 (EO95)** είναι εθνική οδός στο νησί της Ρόδου. Αποτελεί την κύρια οδική αρτηρία του νησιού καθώς συνδέει την πόλη της Ρόδου με την Λίνδο.

## Ιστορικά
Μέχρι το 1999 ο δρόμος είχε 2 λώριδες (1 ανα κατεύθυνση) γεγονός που δυσκόλευε τους χρήστες της οδού, μιας και δημιουργούνταν κυκλοφοριακή συμφόρηση και προξενούνταν ατυχήματα. Το 1999 το πρώτο κομμάτι από τη πόλη της Ρόδου μέχρι το Φαληράκι αναβαθμίστηκε σε αυτοκινητόδρομο 4 λωρίδων (2 και 2 ανα κατεύθυνση) με διαχωριστική νησίδα. Πλεόν το κομμάτι απο το Φαληράκι μέχρι την Λίνδο είναι υπό αναβάθμιση έτσι ώστε να μετατραπεί και αύτο σε αυτοκινητόδρομο. Πιο συγκεκριμένα το τμήμα Φαληράκι - Κολύμπια έχει ολοκληρωθεί, ενώ είναι σε εξέλιξη η αναβάθμιση του τμήματος Κολύμπια - Λίνδος.

## Κατάλογος κόμβων

95
Πυρ

Η λέξη **Πυρ** μπορεί να αναφέρεται:

*Στη Φωτιά
*Στο Υγρό πυρ, εμπρηστικό όπλο
*Στο Κεντρικόν Πυρ, πύρινο ουράνιο σώμα κατά τους Πυθαγόρειους
Μεταγραφή (δίκαιο)

Στο Εμπράγματο Δίκαιο με τον όρο  **μεταγραφή** χαρακτηρίζεται η πράξη καταχώρησης σε δημόσια βιβλία οποιασδήποτε δικαιοπραξίας ή και άλλης νομικής πράξης που μπορεί ν΄ αφορά σύσταση, μετάθεση ή και κατάργηση εμπράγματου δικαιώματος συνηθέστερα επί ακινήτων.

Έχοντας υπόψη ότι βάση, από πολλών αιώνων, των διαφόρων κοινωνικών καθεστώτων αποτελεί ο θεσμός της ιδιοκτησίας καθώς και οι πάσης φύσεως συναλλαγές που έχουν αντικείμενο αυτή, κρίθηκε προ πολλού επιβεβλημένη ανάγκη της δημοσιοποίησης οποιασδήποτε επ΄ αυτών πράξης προκειμένου όχι μόνο να μπορούν να διασφαλιστούν οι συναλλασσόμενοι αλλά και να τύχουν του νομικού εκείνου πλαισίου επί του οποίου θα μπορεί να επέλθει ουσιαστική σύσταση, μετάθεση ή κατάργηση δικαιώματος επ΄ αυτών. 
Και ενώ για τα κινητά αγαθά η παράδοση αυτών αποτελεί δημοσιότητα που ικανοποιεί τον σκοπό, αντίθετα για τα ακίνητα, λόγω της φύσης τους, αναζητήθηκε η ανεύρεση ενιαίου τύπου δημοσιότητας. Έτσι η δημοσιότητα πράξεων επί ακίνητης ιδιοκτησίας επεβλήθη να καταχωρούνται σε ειδικά δημόσια βιβλία, προσιτά σε όλους, που όμως στη πράξη απαντώνται στα ακόλουθα τρία συστήματα μεταγραφής.
# Κατά το πρώτο σύστημα ακολουθείται η τήρηση βιβλίων με το όνομα του ιδιοκτήτη.
# Κατά το δεύτερο σύστημα ακολουθείται η τήρηση βιβλίων κατά κτήμα, αντί του ονόματος του ιδιοκτήτη. Το σύστημα όμως αυτό προϋποθέτει ύπαρξη ή ταυτόχρονα γένεση κτηματολογίου, και 
# Κατά το τρίτο σύστημα ακολουθείται η τήρηση του υποθηκικού βιβλίου που τηρείται από το υποθηκοφυλακείο, όπου καταχωρούνται μόνο συστάσεις υποθήκης.
Το πλέον ιδεώδες των παραπάνω κρίνεται το δεύτερο σύστημα που συνίσταται σε τήρηση κτηματικών βιβλίων.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.13ος, σελ.362.

Κατηγορία:Εμπράγματο Δίκαιο
Κατηγορία:Αστικό Δίκαιο
Εθνική Οδός 9γ (Ελλάδα)

[αριστερά|μικρογραφία|'''Εθνική Οδός 9γ, Τσακώνα - [Καλό Νερό Μεσσηνίας|Καλό Νερό.**]]
[[Αρχείο:E55 route.svg|αριστερά|μικρογραφία|**Η Εθνική Οδός 9γ, Τσακώνα - Καλό Νερό, είναι τμήμα της Ευρωπαϊκής Οδού 55 (Ε55), Χέλσινγκμποργκ - Καλαμάτα.**]]
Η **Εθνική Οδός 9γ (ΕΟ9γ)** ή **Ενωτική Τσακώνας - Κυπαρισσίας''', είναι Εθνική Οδός στην Περιφερειακή Ενότητα Μεσσηνίας, μήκους 31 χλμ., που συνδέει το Καλό Νερό, βόρεια της Κυπαρισσίας και την Εθνική Οδό 9 (30x30εσ Πάτρα - Μεθώνη), με την Τσακώνα, βόρεια του Μελιγαλά, και τον Αυτοκινητόδρομο 7 (30x30εσ Κόρινθος - Καλαμάτα). Αποτελεί τμήμα της Ευρωπαϊκής Οδού 55 (30x30εσ Χέλσινγκμποργκ Σουηδίας - Καλαμάτα).Η Εθνική οδός 9γ (Ε.Ο.9γ) στο μέλλον πρόκειται να αντικατασταθεί πλήρως από την Ιόνια οδό (Α5).Θα περνάει από  το Καλό νερό και θα καταλήγει στον ανισόπεδο κόμβο Τσάκωνας , στην συμβολή με τον  Αυτοκινητόδρομο 7(Α7) ή αλλιώς "Μορέα".

## Δείτε επίσης

* Κύριοι δρόμοι της Ελλάδας

## Πηγές

* Ε.Σ.Υ.Ε. - Μητρώο Εθνικών Οδών της Ελλάδος (Αθήνα 1998) (σελ. 15 και 68, από 91)
* OpenStreetMap (χάρτης)

## Παραπομπές


Κατηγορία:Εθνικές Οδοί της Ελλάδας
Κατηγορία:Δρόμοι στην Πελοπόννησο
Κάιν (Φερνάν Κορμόν)

**Ο Κάιν φεύγει με την οικογένειά του** (Caïn fuyant avec sa famille)  είναι ο μνημειώδης πίνακας του Φερνάν Κορμόν ο οποίος για πρώτη φορά παρουσιάστηκε το 1880 στο Σαλόν του Παρισιού που προσέλκυσε την προσοχή του κοινού και προκάλεσε κάποιο θόρυβο λόγω των διαστάσεών του και, κυρίως, του ωμού ρεαλισμού τού στυλ του. 

Η σκηνή είναι εμπνευσμένη από τη βιβλική αφήγηση για τον Κάιν που έφυγε με το γένος του όταν σκότωσε τον Άβελ. Ο Κορμόν είχε αναλάβει τη διακόσμηση των τοίχων και των οροφών του Μουσείου Φυσικής Ιστορίας του Παρισιού, με σκηνές που αφηγούνται την εξέλιξη της ανθρωπότητας. 

Μετά την κλασική αρχαιότητα, τον Μεσαίωνα και την Αναγέννηση, η καταγωγή του ανθρώπινου είδους μπαίνει κι αυτή στη λίστα των θεμάτων της ιστορικής ζωγραφικής. Εκείνη ακριβώς την εποχή, εκτός από την αυξανόμενη διάδοση των θεωριών του Δαρβίνου, έρχονται στο φως και οι ζωγραφιές στους βράχους της Αλταμίρα.

## Παραπομπές


Κατηγορία:Γαλλικοί πίνακες
Κατηγορία:Εκθέματα στο Μουσείο Ορσέ
Blackmore's Night

Οι **Blackmore's Night** είναι ένα βρετανόαμερικανικό συγκρότημα της folk ροκ μουσικής το οποίο αποτελείται από τον πρώην κιθαρίστα των Deep Purple και Rainbow, Ρίτσι Μπλάκμορ και τη σύζυγο του Κάντις Νάιτ στα φωνητικά.

## Ιστορία
Το 1989, η Κάντις Νάιτ γνώρισε τον Ρίτσι Μπλάκμορ όταν τον πλησίασε για να του ζητήσει αυτόγραφο. Δύο χρόνια αργότερα είχαν ήδη γίνει ζευγάρι και συγκατοικούσαν. Το 1995, η Νάιτ έκανε δεύτερα φωνητικά σε κάποια από τα τραγούδια του δίσκου *"Stranger In Us All"* των Rainbow και αποφάσισαν να ξεκινήσουν το δικό τους συγκρότημα, λόγω και της αγάπης την οποία μοιράζονταν για την αναγεννησιακή μουσική.

Τον Ιούνιο του 1997 κυκλοφορούν τον πρώτο τους δίσκο με τίτλο *"Shadow of the Moon"*, στον οποίο συμμετέχει ο Ίαν Άντερσον των Jethro Tull και γνωρίζουν επιτυχία στην Ιαπωνία και τη Γερμανία. Μετά το *"Under a Violet Moon"* του 1999, ο Μπλάκμορ ξεκίνησε να γράφει μουσική πιο προσιτή για τις ζωντανές τους εμφανίσεις, κάτι που φάνηκε στο δίσκο *"Fires at Midnight"* του 2001. Ακολούθησαν τα άλμπουμ *"Ghost of a Rose"* του 2003 και *"The Village Lanterne"* το 2006, χρονιά την οποία η Νάιτ έκανε guest εμφάνιση στο τραγούδι *"Light the Universe"* των Helloween.

Στο δίσκο *"Secret Voyage"* του 2008 οι Blackmore's Night διασκεύασαν το τραγούδι των Rainbow με τίτλο *"Rainbow Eyes"*, συγκρότημα το οποίο είχε δημιουργήσει ο Μπλάκμορ το 1975. Το 2008 ο Μπλάκμορ και η Νάιτ παντρεύτηκαν μετά από σχεδόν 20 χρόνια σχέσης, και δύο χρόνια αργότερα η Νάιτ γέννησε την κόρη τους, Εσμεράλντα, ενώ το 2012 γεννήθηκε και ο υιός τους, Ρόρι Ντ' Αρτανιάν.

Ακολούθησαν οι δίσκοι *"Autumn Sky"* του Σεπτεμβρίου του 2010 και το ζωντανά ηχογραφημένο *"A Knight in York"* του 2012, ενώ το 2013 κυκλοφόρησε το "*Dancer and the Moon*", ανεβάζοντας το συγκρότημα για όγδοη φορά στο γερμανικό Top-20. Δύο χρόνια αργότερα, ακολούθησε το "*All Our Yesterdays*", το οποίο μπήκε στο βρετανικό Top-100, πριν ο Μπλάκμορ δημιουργήσει και πάλι τους Rainbow.

Ο Μπλάκμορ επέστρεψε στους Rainbow παράλληλα με τους Blackmore's Night, ηχογραφώντας και περιοδεύοντας σποραδικά. Το ενδέκατο στούντιο άλμπουμ του συγκροτήματος κυκλοφόρησε τον Μάρτιο 2021 και θα φέρει τον τίτλο "*Nature's Light*".

## Δισκογραφία





## Παραπομπές

## Πηγές

* Bio - The Official Ritchie Blackmore & Blackmore's Night Website
* www.lyricsfreak.com, Blackmore's Night
* UKMIX • View topic - Blackmore's Night :: Charts & Sales History 

Κατηγορία:Αμερικανικά folk rock συγκροτήματα
Κατηγορία:Rock ντουέτα
Ghetonia

Οι **Ghetonia** (*Γειτονία*) είναι ελληνόφωνο (κατωιταλικά) συγκρότημα παραδοσιακής, κυρίως, μουσικής από την Γκρετσία Σαλεντίνα της νότιας Ιταλίας. 

Δημιουργήθηκε το 1992 από τους: Ρομπέρτο Λίτσι (τραγούδι και κιθάρα, μέλος του παλαιότερου συγκροτήματος *Canzoniere Grecanico Salentino*), Σαλβατόρε Κοτάρντο (σαξόφωνο) και Πιεράντζελο Κολούτσι, με σκοπό την διατήρηση και αναβίωση της μουσικής, της γλώσσας και της πολιτιστικής παράδοσης της περιοχής.

Η παρέα αυτή μεγάλωσε κατά τα επόμενα χρόνια με μουσικούς όπως τον Εμανουέλε Λίτσι (τραγούδι, κιθάρα), τον Φράνκο Νούτσο (κρουστά),  τον Άντζελο Ούρσο (κοντραμπάσο), τον Αντμίρ Σκουρτάι (ακορντεόν) , τον Μάσιμο Πίνκα (κοντραμπάσο), τον Αντόνιο Κοτάρντο (φλάουτο) και τον Τζώρτζο Βέντολα (κοντραμπάσο).

Πέρα από την Ιταλία και την Ελλάδα όπου οι εμφανίσεις τους είναι συχνές, οι Γειτονία έχουν κάνει πολλές συναυλίες και στα Βαλκάνια, στην Κούβα και στις ΗΠΑ.

## Δισκογραφία

### Δίσκοι
*1993 - *Mara l'acqua* (Circolo Ghetonìa, Calimera (Le)-AnimaMundi Edizioni)
*1994 - *Agapiso* (Circolo Ghetonìa, Calimera (Le) - AnimaMundi Edizioni )
*1995 - *Malìa* (Circolo Ghetonìa, Calimera (Le) - AnimaMundi Edizioni)
*1996 - *Per incantamento* (Circolo Ghetonìa, Calimera (Le) - ελληνική έκδοση 1998, στο περιοδικό Μετρό με τον τίτλο *Τα Μαγικά* - AnimaMundi Edizioni
*1996 - *Grecìa Salentina* (Unione Europea/Circolo Ghetonìa, Calimera (Le)
*1998 - *Mari e lune a est del sud* (AnimaMundi Edizioni/Radici Music Records)
*2001 - *Krifì. Live: Portogallo, Grecia, Spagna* (AnimaMundi edizioni)
*2005 - *Terra e sale* (Anima Mundi Edizioni)
*2009 - *Riza* (CD+DVD Η συναυλία πραγματοποιήθηκε 18η Φεβρουαρίου του 2008 στην Καλημέρα) (IRMA/Edel/Italian World Music)

### Συμμετοχή σε συλλογές
*2009 - Taranta Nights Vol.2 - (Italian World Music) 
*2010 - *Sud* (Italian World Music) 

## Εξωτερικοί σύνδεσμοι
* Συνέντευξη (στα ιταλικά)
* Ghetonìa MySpace Profile 
* Oriamu pisulina, γρεκιάνικο τραγούδι των Ghetonia
* Kalinifta, γρεκιάνικο τραγούδι των Ghetonia

Κατηγορία:Ιταλικά μουσικά συγκροτήματα
Mars, Incorporated

Η **Mars, Incorporated** είναι μια Αμερικανική εταιρία
παρασκευής ζαχαρωτών, ζωοτροφών και άλλων ειδών διατροφής. Ανήκει εξολοκλήρου στην οικογένεια Μαρς.
## Ιστορική αναδρομή
Η εταιρία ιδρύθηκε το 1911 από τον Φράνκλιν Κλάρενς Μαρς. Είναι
γνωστή κυρίως για τα ζαχαρωτά που παράγει, μερικά από τα οποία τα αναφέρουμε πιο κάτω:

# Η σοκολάτα Bounty,
# Η σοκολάτα Snickers,
# Οι καραμέλες M&M's,
# Τα σοκολατομπαλάκια Maltesers,
# Η ομώνυμη σοκολάτα(Mars),
# Η γκοφρέτα Twix και
# Η σοκολάτα Dove.

Επίσης παράγει τις ζωοτροφές Whiskas και το ρύζι Uncle Ben's.

## Masterfoods
Το Ευρωπαϊκό τμήμα της εταιρίας ιδρύθηκε το 1967 στις
Βρυξέλλες του Βελγίου με την επωνυμία **Masterfoods Europe** και λειτούργησε με αυτό το όνομα μέχρι τις 29 Δεκεμβρίου
του 2007. Το όνομα Masterfoods προήλθε από την επωνυμία μιας εταιρίας η οποία ιδρύθηκε το 1949 στην Αυστραλία από την οικογένεια Λιούις.

## Τροφεκλέκτ Masterfoods
Τμήμα της Masterfoods Europe ιδρύθηκε στην Ελλάδα το 1973 με την επωνυμία **Τροφεκλέκτ Masterfoods** και είχε ως καθήκον να εισάγει στη χώρα μας τα προϊόντα της Mars, Incorporated. Με αυτό το όνομα λειτούργησε μέχρι τις 29 Δεκεμβρίου του 2007.
## Προϊόντα της Mars, Incorporated που κυκλοφορούν στην Ελλάδα
Στην Ελλάδα κυκλοφορούν τα ακόλουθα προϊόντα της Mars, Incorporated:

Α) Σοκολάτες:
# Bounty®,
# Dove®,
# Maltesers®,
# Mars®,
# M&M's®,
# Snickers® και
# Twix®

Β) Οι ζωοτροφές Whiskas®

Γ) Οι ζωοτροφές Pedigree®

Δ) Το ρύζι Uncle Ben's

Ε) Οι τσίχλες Orbit® και 5Five®

## Εξωτερικοί σύνδεσμοι
* 

Κατηγορία:Επιχειρήσεις των ΗΠΑ
Κατηγορία:Επιχειρήσεις τροφίμων
Κατηγορία:Σοκολατοποιίες
Κατηγορία:Πολυεθνικές επιχειρήσεις τροφίμων
Incertae sedis

Ο λατινικός όρος ***incertae sedis*** (που σημαίνει «αβέβαιης τοποθέτησης») χρησιμοποιείται στη συστηματική ταξινόμηση όταν οι ευρύτερες σχέσεις μίας ταξινομικής βαθμίδας δεν είναι δυνατόν να προσδιοριστούν ή είναι εντελώς άγνωστες.Εναλλακτικά, τέτοιες ομάδες αναφέρονται και ως «αινιγματικά τάξα». Στην ανοιχτή ονοματολογία (*open nomenclature*) η αβεβαιότητα σε συγκεκριμένη βαθμίδα μπορεί να ονομαστεί αναλόγως: *incertae familiae* (αβέβαιης οικογένειας), σε *incerti subordinis* (αβέβαιης υποτάξης) ή *incerti ordinis* (αβέβαιης τάξης) ή με παρόμοιους όρους.

## Παραπομπές


Κατηγορία:Λατινικές βιολογικές φράσεις
Leges provinciae

[thumb|right|210px|[Ακρωνύμιο από τη λατινή φράση **S**enatus **P**opulus **Q**ue **R**omanus: η Σύγκλητος Kαι ο Λαός της Ρώμης.]]
Στο Ρωμαϊκό Δίκαιο με την ονομασία  ***Leges provinciae***, που (κατά μετάφραση) σημαίνει "νόμοι επαρχιών" (ρωμαϊκών) φέρονταν ενιαίες νομοθεσίες που άρχισαν να θεσπίζονται το 146 π.Χ.. Οι νομοθεσίες αυτές απέβλεπαν σε ένα ενιαίο και ομοιόμορφο τύπο ρύθμισης θεμάτων διοίκησης των ρωμαϊκών επαρχιών. 
Οι νομοθεσίες αυτές συντάσσονταν από τους νομικούς συμβούλους, τους λεγόμενους λεγάτους, όπου στη συνέχεια μετά τη ψήφισή τους από την Γερουσία θέτονταν σε ισχύ.

## Ιστορία
Πριν την θέσπιση αυτών των ενιαίων νομοθεσιών η διοίκηση στη κάθε επαρχία οριζόταν με ιδιαίτερη νομοθεσία (νόμους) που λάμβαναν την ονομασία της επαρχίας. Όταν όμως άρχισαν να δημιουργούνται νέες επαρχίες άρχισε να παρατηρείται διοικητική ανομοιομορφία που οφειλόταν σε διάφορους λόγους όπως είχε συμβεί για παράδειγμα σε διάφορες περιοχές της Μακεδονίας αλλά και στη Βόρεια Αφρική. Έτσι κατέστη ανάγκη της ενιαίας αντιμετώπισης της εσωτερικής ρωμαϊκής διοίκησης. Τούτο ξεκίνησε το 146 π.Χ. από τον Σκιπίωνα Αιμιλιανό στη διοικητική ρύθμιση που επέβαλε επί των αφρικανικών ρωμαϊκών επαρχιών την οποία ενέκρινε στη συνέχεια η Γερουσία δημιουργώντας παράλληλα και στρατιωτικά σώματα επαρχιών, όχι όμως και απαραίτητα σε όλες τις επαρχίες.

## Διοίκηση επαρχιών
Η διοίκηση των επαρχιών με βάση τους leges provinciae  απέβλεπε κυρίως στη διοικητική διαίρεση, σε φορολογική ρύθμιση καταβολής φόρων, δικαστικές υπαγωγές καθώς και θέματα που αφορούσαν σχέσεις αξιωματούχων των επαρχιών και των λαϊκών συνελεύσεων με την κεντρική διοίκηση της Ρώμης.
Τα δε παράλληλα στρατιωτικά σώματα που συγκροτούνταν στις επαρχίες απλά επιβεβαίωναν την κυριαρχία της Ρώμης κυρίως ως δυνάμεις τάξης και ασφάλειας. Οι δε κυβερνήτες που ορίζονταν έπαρχοι διατηρούσαν παρά ταύτα κάποια ανεξαρτησία διοίκησης μέσα όμως σε προκαθορισμένα τοπικά όρια.

## Δείτε επίσης
* Ρωμαϊκό Δίκαιο
* Ρωμαϊκή διοίκηση
* Αρχαία Ρώμη

## Πηγές
* Hardy, EG C. Plinii Caecilii Secundi Epistulae. Λονδίνο, Αγγλία. MacMillan και της Εταιρείας. 1889. (Κύρια πηγή)
* «Δικαιοδοσία." Η διοίκηση της αυτοκρατορίας. την τελευταία εποχή της Ρωμαϊκής Δημοκρατίας. Ed. Cook, Andrew Lintott , και Rawson . Cambridge Αρχαίας Ιστορίας. Όγκος IX. Cambridge University Press. Cambridge, Μεγάλη Βρετανία. 1994.
* Lintott, Andrew . "Ποια ήταν η« Imperium Romanum »;" Ελλάδα και Ρώμη, δεύτερη Ser., Vol. 28, αρ. 1, Jubilee έτος. (Απρ., 1981), σελ. 53-67.
* "Επαρχία". Encyclopædia Britannica. 2007. Encyclopædia Britannica Online. 6 Μαΐου του 2007 .
* "Ρωμαϊκό Χρονολόγιο 2ος αιώνας π.Χ." το 2007. UNRV Ιστορία. 17 Μαΐου, 2007. 

## Εξωτερικοί σύνδεσμοι
*Βιβλιοθήκη Ρωμαϊκού Δικαίου, περιλαμβάνοντας "νόμους" 

Κατηγορία:Ρωμαϊκό δίκαιο
Ηπειρωτικό κλίμα

**Ηπειρωτικό** είναι το κλίμα που παρατηρείται στο εσωτερικό των Ηπείρων, μακριά από τη μετριαστική επίδραση της θάλασσας και συναντάται στην εύκρατη ζώνη της γης.

Χαρακτηρίζεται από μεγάλες διαφορές θερμοκρασίας ανάμεσα στο καλοκαίρι και τον χειμώνα. Οι χειμερινές θερμοκρασίες είναι συνήθως αρκετά χαμηλές για να υποστηρίξουν τη χιονόστρωση για κάποιο ορισμένο χρονικό διάστημα.

Οι σχετικά μέτριες βροχοπτώσεις συμβαίνουν κυρίως το καλοκαίρι, αν και υπάρχουν και εξαιρέσεις, όπως τα ανατολικά παράλια της Βόρειας Αμερικής που παρουσιάζουν ομοιόμορφη κατανομή των βροχοπτώσεων. Το κλίμα αυτό ονομάζεται Υγρό ηπειρωτικό κλίμα. Υπάρχει επίσης και το ξηρό ηπειρωτικό κλίμα.

Περιοχές με ηπειρωτικό κλίμα υπάρχουν σε τμήματα των ηπείρων του Βόρειου Ημισφαιρίου (κυρίως στη Βόρεια Αμερική  και την Ασία), καθώς και στα μεγαλύτερα υψόμετρα σε άλλα μέρη του κόσμου.

Μόνο λίγες περιοχές, στα βουνά του Βορειοδυτικού Ειρηνικού, στο Ιράν, στο βόρειο Ιράκ, στην ανατολική Τουρκία, στο Αφγανιστάν, στο Πακιστάν και την Κεντρική Ασία παρουσιάζουν τις μέγιστες βροχοπτώσεις τον χειμώνα.

## Παραπομπές


Κατηγορία:Κλιματολογία
Trivago

Η **trivago** είναι μια μηχανή αναζήτησης τιμών και πληροφοριών για ξενοδοχεία. Η ιστοσελίδα συγκρίνει τις τιμές 700.000 ξενοδοχείων για την καλύτερη εξυπηρέτηση σας, προερχόμενων από περισσότερες από 200 ιστοσελίδες ξενοδοχειακών κρατήσεων, όπως για παράδειγμα την *booking.com* και η *Hotels.com (παρόμοιες πλατφόρμες)*. Τα κεντρικά γραφεία της εταιρείας βρίσκονται στο Ντίσελντορφ της Γερμανίας και η ιστοσελίδα φιλοξενεί 18 εκατομμύρια χρήστες κάθε μήνα, στις 52 διεθνείς πλατφόρμες που παρέχει.

## Εταιρεία
### Ιστορία
Η ιδέα της *trivago* γεννήθηκε το 2004 στο Ντίσελντορφ της Γερμανίας, από τους τρεις ιδρυτές της Ρολφ Σρέμγκενς (Rolf Schrömgens), Μαλτ Ζίβερτ (Malte Siewert) και Πίτερ Βιννεμάιερ (Peter Vinnemeier) και η πρώτη έκδοση της ιστοσελίδας ήταν στον αέρα το 2005. Το 2007 ξεκίνησε να λειτουργεί η *trivago* Ισπανίας, Γαλλίας και Αγγλίας, ενώ έναν χρόνο αργότερα λανσάρονται οι πλατφόρμες της Πολωνίας και της Σουηδίας. Η Ελληνική πλατφόρμα της trivago είναι στον αέρα από το 2008.
Το 2009, ήταν διαθέσιμες και οι πρώτες μη ευρωπαϊκές πλατφόρμες σε άλλες χώρες όπως στις Ηνωμένες Πολιτείες, Κίνα, Ιαπωνία, Βραζιλία και Μεξικό.

## Προϊόν
### Σύγκριση Ξενοδοχειακών Τιμών
Η *trivag*o συγκρίνει σε πραγματικό χρόνο τιμές ξενοδοχείων για τον επιλεγμένο. από τον χρήστη. προορισμό, αναζητώντας σε πάνω από 200 διαφορετικές ιστοσελίδες ξενοδοχειακών κρατήσεων πληροφορίες όπως κριτικές, φωτογραφίες, περιγραφές και τιμές. Ο κάθε επισκέπτης μπορεί να βρει το ιδανικό για τις ανάγκες του ξενοδοχείο, βασισμένος στη σύγκριση τιμών αλλά και στις εντυπώσεις άλλων χρηστών που το έχουν ήδη επισκεφτεί.
Η σύγκριση ξενοδοχειακών τιμών παρέχει πληροφορίες προερχόμενες από διάφορες πηγές, όπως ιστοσελίδες ξενοδοχειακών κρατήσεων, χρήστες και ξενοδόχους. Αυτές οι πληροφορίες είναι έτσι δομημένες, ώστε να παρέχουν στον χρήστη την καλύτερη δυνατή εικόνα κάθε ξενοδοχείου.

### trivago Hotel Manager
Μια ακόμα υπηρεσία που προσφέρεται από την *trivago* είναι το *trivago Hotel Manager* και απευθύνεται στους ιδιοκτήτες ξενοδοχείων. Παρέχεται χωρίς οικονομική επιβάρυνση και επιτρέπει στους ξενοδόχους να βελτιώσουν το ξενοδοχειακό τους προφίλ, να διαχειριστούν κριτικές, σχόλια και βαθμολογίες πελατών, ενισχύοντας έτσι τη συνολική τους παρουσία στην trivago και, συνεπώς, τις κρατήσεις τους. Η trivago οργανώνει ανά τακτά χρονικά διαστήματα webinars και άλλα ενημερωτικά προγράμματα για την εκπαίδευση των ξενοδόχων στη χρήση των διάφορων εργαλείων του trivago Hotel Manager.

## Παραπομπές


## Εξωτερικοί σύνδεσμοι

* Ιστοσ. trivago.com, Επίσημη ιστοσελίδα

Κατηγορία:Μηχανές αναζήτησης
2253 Εσπινέτ

μικρογραφία|Η τροχιά του αστεροειδούς 2253 Εσπινέτ
Η **Εσπινέτ (Espinette)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,682. Ανακαλύφθηκε το 1932 από τον ολλανδικής καταγωγής Αμερικανό αστρονόμο Τζωρτζ Βαν Μπίσμπρεκ, που παρατηρούσε από το Γουίλιαμς Μπέι του Γουισκόνσιν, στις ΗΠΑ (Αστεροσκοπείο Γιέρκς), και πήρε το όνομά της από την ονομασία της οικίας του Μπίσμπρεκ στο Γουίλιαμς Μπέι.

Εξαιτίας και της μεγάλης εκκεντρότητας της τροχιάς της, η Εσπινέτ κοντά στο περιήλιο εξέρχεται από τα εσώτατα όρια της Κύριας Ζώνης και διασχίζει την τροχιά του πλανήτη Άρη.

## Φυσικά χαρακτηριστικά
Ο φασματικός τύπος της Εσπινέτ είναι **SI** (κατά SMASSII). Η Εσπινέτ περιστρέφεται γύρω από τον εαυτό της μία φορά κάθε 7 ώρες και 26,5 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Εσπινετ
2254 Ρέκβιεμ

Ο **Ρέκβιεμ (Requiem)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του στη μνήμη του θανάτου της μητέρας του Τσερνίχ, Μελανίας Π. Τσερνίχ, που συνέβη την ημέρα που ανακαλύφθηκε ο αστεροειδής, στις 19/8/1977 (ρέκβιεμ = νεκρώσιμη ακολουθία).

## Φυσικά χαρακτηριστικά
Τα φυσικά χαρακτηριστικά του Ρέκβιεμ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ρεκβιεμ
Εκκλησία (αποσαφήνιση)

Με την ονομασία **Εκκλησία** μπορεί να αναφερόμαστε σε:

## Θρησκεία
* Εκκλησία, ο οργανισμός που συνδέει του πιστούς στον Χριστινανισμό.
* Εκκλησία (ναός), ο τόπος συνάθροισης και λατρείας στον Χριστιανισμό.

## Αρχαιότητα
* Εκκλησία του δήμου, ο τόπος συνέλευσης και λήψης αποφάσεων στις αρχαίες ελληνικές πόλεις.

## Οικισμοί
* Εκκλησία Γρεβενών, οικισμός τις περιφερειακής ενότητας Γρεβενών.
* Άνω Εκκλησία Γρεβενών, οικισμός της περιφερειακής ενότητας Γρεβενών.

## Δείτε επίσης
* Εκκλησίες (αποσαφήνιση)

Κατηγορία:Αποσαφηνίσεις ελληνικών τοπωνυμίων
Ευταξίας

Το ελληνικό επώνυμο **Ευταξίας**, που σημαίνει «αυτός που φροντίζει για την τάξη, επιμελητής, επιτηρητής», μπορεί να αναφέρεται σε κάποιο από τα εξής πρόσωπα:

* Αθανάσιος Ευταξίας (1849-1931), πολιτικός, υπουργός και πρωθυπουργός για μικρό διάστημα
* Ιωάννης Ευταξίας (1845-1927), οικονομολόγος και νομομαθής, αδελφός του Αθανασίου
* Λάμπρος Ευταξίας (1905-1996), πολιτικός, συλλέκτης έργων τέχνης και ευεργέτης 
* Χαράλαμπος Ευταξίας (20ός αι.), πολιτικός

Κατηγορία:Ελληνικά επώνυμα
Αναστασιάδης

Το ελληνικό επώνυμο **Αναστασιάδης**, που ετυμολογικά σημαίνει «απόγονος του Αναστασίου», μπορεί να αναφέρεται σε κάποιο από τα εξής πρόσωπα:

* Άγγελος Αναστασιάδης (γενν. 1953), παλαίμαχος διεθνής ποδοσφαιριστής και νυν προπονητής
* Αθανάσιος (Σάκης) Αναστασιάδης (γενν. 1961), παλαίμαχος διεθνής ποδοσφαιριστής και νυν προπονητής
* Αναστάσιος Αναστασιάδης (1869-1941), μαθηματικός και συγγραφέας
* Αναστάσιος Λ. Αναστασιάδης (γενν. 1907), καθηγητής της οδοντιατρικής
* Βασίλειος Αναστασιάδης (1918-2003), δικηγόρος και νομάρχης
* Γεώργιος Αναστασιάδης (20ός αι.), κληρικός και θεολόγος
* Δημήτρης (Μίμης) Αναστασιάδης (1937-2002), Έλληνας διεθνής ποδοσφαιριστής
* Ηλίας Αναστασιάδης (1879-1949), καθηγητής του εμπορικού δικαίου
* Θέμος Αναστασιάδης (1958-2019), δημοσιογράφος και τηλεοπτικός παρουσιαστής
* Ιωάννης Αναστασιάδης (γενν. 1912), μαθηματικός
* Ιωάννης Αναστασιάδης, μητροπολίτης Καισαρείας και Καππαδοκίας
* Κωνσταντίνος Αναστασιάδης (περ.1800), γιατρός
* Κωνσταντίνος Αναστασιάδης, μουσικός
* Λεωνίδας Αναστασιάδης (1830-;), πλαστογράφος, γιος του Αν. Βούλγαρη
* Μιχαήλ Αναστασιάδης (1908 - 1978), καθηγητής της ηλεκτρονικής φυσικής
* Νίκος Αναστασιάδης (γενν. 1946), Κύπριος πολιτικός
* Ντιν Αναστασιάδης (γενν. 1970), Αυστραλός ποδοσφαιριστής
* Στέργιος Αναστασιάδης (1906-1949), ηγετικό στέλεχος του ΚΚΕ
* Τάσος Αναστασιάδης (γενν. 1982), πετοσφαιριστής 
* Τζόνι Αναστασιάδης (γενν. 1968), Ελληνοαυστραλός ποδοσφαιριστής

Κατηγορία:Ελληνικά επώνυμα
Κλεισούρα Πρέβεζας

Με την ονομασία **Κλεισούρα** υπάρχουν δύο οικισμοί στον νομό Πρέβεζας:

* Κλεισούρα Ζηρού, οικισμός του δήμου Ζητού στην περιφερειακή ενότητα Πρέβεζας.
* Κλεισούρα Πάργας, οικισμός του δήμου Πάργας στην περιφερειακή ενότητα Πρέβεζας.

## Δείτε επίσης
* Κλεισούρα (αποσαφήνιση)

Κατηγορία:Αποσαφηνίσεις ελληνικών τοπωνυμίων
Προβατάς

Η ονομασία **Προβατάς** μπορεί να αναφέρεται σε κάποιο από τα εξής τοπωνύμια:

* Στο χωριό Προβατάς Σερρών
* Στο βουνό Προβατάς Χίου
* Στον οικισμό Προβατάς Μήλου

Κατηγορία:Αποσαφηνίσεις ελληνικών τοπωνυμίων
Ένουδος

Στην ελληνική μυθολογία με το όνομα **`Ενουδος** είναι γνωστός ένας ήρωας της Σάμου, γιος του Αγκαίου, βασιλιά των Σαμίων Λελέγων, και της Σαμίας, θυγατέρας του ποτάμιου θεού Μαιάνδρου. Αδέλφια του Ενούδου ήταν ο Περίλαος, ο Σάμος, ο Αλίθερσος και η Παρθενόπη.

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κατηγορία:Πρόσωπα της ελληνικής μυθολογίας
Κατηγορία:Αρχαίοι Σάμιοι
Ντούτσενταϊχ (λίμνη)

thumb|Η λίμνη και η Κονγκρέσχαλε
Η μικρή και η μεγάλη λίμνη της **Ντούτσενταϊχ** (γερμανικά *Dutzendteich*) βρίσκονται στη νοτιοανατολική πλευρά του κρατιδίου Νυρεμβέργης. Με την ίδια ονομασία αναφέρεται και η γύρω περιοχή. Το όνομα των λιμνών προέρχεται από τη λέξη *Dutzend*, που σημαίνει «ντουζίνα» στα ελληνικά, και αναφέρεται στις δώδεκα λίμνες που σύμφωνα με την τοπική παράδοση υπήρχαν στο παρελθόν στην περιοχή. Στην πραγματικότητα όμως, οι λίμνες της περιοχής δεν ξεπερνούσαν ποτέ τις οκτώ.

## Εξωτερικοί σύνδεσμοι

* Επίσημη ιστοσελίδα της εταιρίας διαχείρισης της λίμνης 

Κατηγορία:Λίμνες της Γερμανίας
Εκκλησίες (αποσαφήνιση)

Με την ονομασία **Εκκλησίες** μπορεί να αναφερόμαστε σε:

* Εκκλησίες Πρέβεζας, οικισμός της περιφερειακής ενότητας Πρέβεζας.
* *Εκκλησίες Γρεβενών*, αναφέρονται ως σύνολο οι οικισμοί Άνω Εκκλησία και Εκκλησιά της περιφερειακής ενότητας Γρεβενών.

* Πέντε Εκκλησίες Θεσπρωτίας, οικισμός της περιφερειακής ενότητας Θεσπρωτίας.
* Σαράντα Εκκλησιές Θράκης, πόλη της Ανατολικής Θράκης.
* Σαράντα Εκκλησιές (Θεσσαλονίκη), συνοικία της Θεσσαλονίκης.

## Δείτε επίσης
* Σαράντα Εκκλησιές (αποσαφήνιση)
* Εκκλησία (αποσαφήνιση)

Κατηγορία:Αποσαφηνίσεις ελληνικών τοπωνυμίων
2255 Τσινγκχάι

Ο **Τσινγκχάι (Qinghai)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,577. Ανακαλύφθηκε το 1977 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την ομώνυμη κινεζική επαρχία.

## Φυσικά χαρακτηριστικά
Η μέση διάμετρος του Τσινγκχάι εκτιμάται σε 22,90 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,102 ± 0,016.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τσινγκχαι
Έφεσος (αποσαφήνιση)

Με την ονομασία **Έφεσος** ή **Έφεσσος** μπορεί να αναφερόμαστε σε:

* Έφεσος, αρχαία πόλη της Μικράς Ασίας στη σημερινή Τουρκία.
* Νέα Έφεσος, πόλη της Μικράς Ασίας στη σημερινή Τουρκία που μετονομάστηκε σε *Κουσάντασι*.
* Νέα Έφεσος Πιερίας, μικρασιατικός οικισμός της περιφερειακής ενότητας Πιερίας.
* Έφεσος, νησί στον ποταμό Νείλο στην αρχαιότητα. 
* Έφεσος (Τζώρτζια), πόλη της πολιτείας της Τζώρτζια στις Ηνωμένες Πολιτείες.

Κατηγορία:Αποσαφηνίσεις ελληνικών τοπωνυμίων
2256 Βισνιέφσκι

Ο **Βισνιέφσκι (Wiśniewski)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,963. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή του Πολωνού αστρονόμου Βιέσουαφ Βισνιέφσκι (*Wiesław Z. Wiśniewski*, 1931–1994).

* Αξιοσημείωτη είναι η μικρή κλίση της τροχιάς του Βισνιέφσκι ως προς την εκλειπτική, μόλις 27΄53΄΄.

## Φυσικά χαρακτηριστικά
Τα φυσικά χαρακτηριστικά του Βισνιέφσκι είναι άγνωστα.
## Εξωτερικοί σύνδεσμοι
* Τροχιά από το JPL (Java) / Εφημερίδα

Βισνιεφσκι
2257 Κάαρινα

Η **Κάαρινα (Kaarina)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,208. Ανακαλύφθηκε το 1939 από τον Φινλανδό αστρονόμο Χέικι Αλικόσκι, που παρατηρούσε από το Τούρκου της Φινλανδίας, και πήρε το όνομά της από το βαφτιστικό όνομα μιας θυγατέρας του Αλικόσκι, της Κάαρινα Σόινι (*Kaarina Soini*).

## Φυσικά χαρακτηριστικά
Τα κυρίως φυσικά χαρακτηριστικά της Κάαρινα είναι άγνωστα. Η Κάαρινα περιστρέφεται γύρω από τον εαυτό της μία φορά κάθε 3 ώρες 2 λεπτά και 55 δευτερόλεπτα, μία αρκετά γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κααρινα
2258 Βίιπουρι

μικρογραφία|Η τροχιά του αστεροειδούς 2258 Βίιπουρι
Ο **Βίιπουρι (Viipuri)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,807. Ανακαλύφθηκε το 1939 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από το φινλανδικό όνομα της ρωσικής πόλεως Βίμποργκ.

## Φυσικά χαρακτηριστικά
Η μέση διάμετρος του Βίιπουρι εκτιμάται σε 23,47 χιλιόμετρα. Ο φασματικός τύπος του είναι **C** (ανθρακούχος) ενώ το γεωμετρικό άλβεδό του είναι 0,088 ± 0,012. Ο Βίιπουρι περιστρέφεται γύρω από τον εαυτό του μία φορά κάθε 3 ώρες και 49 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βιιπουρι
Μεταγένης ο Κνώσσιος

thumb|280px|Ο ναός της Αρτέμιδος, χαρακτικό του Martin Heemskerck (1498 - 1574)
Ο **Μεταγένης ο Κνώσσιος** ήταν σπουδαίος αρχαίος Έλληνας μηχανικός και αρχιτέκτονας που άκμασε τον 6ο αιώνα π.Χ..
## Βιογραφία
Ο Μεταγένης ο Κνώσσιος καταγόταν από την Κνωσσό της Κρήτης, εξ ου και το παρωνύμιό του και ήταν γιος του επίσης Κνώσσιου αρχιτέκτονα Χερσίφρονος. 
Σημαντικότερο έργο του Μεταγένη ήταν ο **[[Ναός της Αρτέμιδος στην Έφεσο|Ναός της Αρτέμιδας]]** της Εφέσου στην ανέγερση του οποίου υπήρξε κύριος συνεργάτης του πατέρα του. Σημειώνεται ότι ο ναός αυτός είχε χαρακτηριστεί ως ένα από τα επτά θαύματα του αρχαίου κόσμου. Επίσης ο Μεταγένης συνέγγραψε μαζί με τον πατέρα του ειδικό σύγγραμμα περί της ανέγερσης του παραπάνω ναού που αναφέρεται επιπρόσθετα και στη κατασκευή και μεταφορά των επιστυλίων για την ανέγερσή του.

Γενικά η μέθοδός του θεωρήθηκε ως ένα από τα μεγαλύτερα επιτεύγματα στην επιστήμη των πολιτικών μηχανικών, λαμβανομένου υπόψη ότι τα μαρμάρινα επιστύλια που είχαν μήκος 9 μέτρων και βάρος 200 τόνων τα οποία ανυψώθηκαν από το έδαφος 19 μ. για να τοποθετηθούν στον εν λόγω ναό. Η μεν μεταφορά τους έγινε με κύλιση από "*σιδηρούς δακτυλίους*" (τροχοί) διαμέτρου 12 ποδών (3,60 μ.) που προσαρμόζονταν στις άκρες των επιστυλίων σε ειδικές φερόμενες οπές. Η δε κύλιση γινόταν με την βοήθεια βοδιών και όχι εργατών. Τέλος η ανύψωση αυτών γινόταν με την βοήθεια κατασκευής κεκλιμένων επιπέδων (ράμπες) και συστήματος τροχαλιών.

Τον Μεταγένη τον Κνώσσιο αναφέρουν ο Βιτρούβιος, ο Πλίνιος ο Πρεσβύτερος καθώς και ο Στράβων.

## Παραπομπές


## Πηγές
* "*Νεώτερον Εγκυκλοπαιδικόν Λεξικόν Ηλίου*" τομ.13ος, σελ.362.
* Κ. Γεωργακόπουλος "*Αρχαίοι Έλληνες Θετικοί Επιστήμονες*" Εκδ. Γεωργιάδης Αθήναι 1995, ISBN 960-316-058-X

* Fergusson, J: The Temple of Diana at Ephesus. In Trans R.I.B.A. 1883.
* Krischen, F: Das Artemision in Ephesos : W.Dörpfeld Festschrift - Berlin, 1933.
* Dinsmoor, W. B: The Architecture of Ancient Greece W.W. Norton, N. York London, 1975.
* Schaber, W: Die archaischen Tempel der Artemis von Ephesos. Entwurfspinzipien und Rekonstruction - Waldsee / Bayern, 1982.
* Bammer, A: Das Heiligtum der Artemis von Ephesos - Graz, 1984.
* Müller, W: ArchiteKten in der Welt der Antike - Verlag für Architektur - Zürich und München, 1989.

Κατηγορία:Αρχαίοι Έλληνες αρχιτέκτονες
Κατηγορία:Αρχαίοι Έλληνες μηχανικοί
Κατηγορία:Αρχαίοι Κρήτες
Κατηγορία:Έφεσος
2259 Σοφιέβκα

Η **Σοφιέβκα (Sofievka)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,60. Ανακαλύφθηκε το 1971 από τη Σοβιετική αστρονόμο Μπέλα Αλεξέγιεβνα Μπουρνάσεβα, που παρατηρούσε από το Ναουτσνί της Κριμαίας, και πήρε το όνομά της από το ομώνυμο πάρκο της ουκρανικής πόλεως Ουμάν.

## Φυσικά χαρακτηριστικά
Η μέση διάμετρος της Σοφιέβκα εκτιμάται σε 21 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0365.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σοφιεβκα
2260 Νεοπτόλεμος

μικρογραφία|Η τροχιά του αστεροειδούς 2260 Νεοπτόλεμος
Ο **Νεοπτόλεμος (Neoptolemus)** είναι ένας αστεροειδής της Τρωικής Ομάδας του Δία (ηγούμενο μέλος), με απόλυτο μέγεθος (όπως ορίζεται για το Ηλιακό Σύστημα) 9,424. Ανακαλύφθηκε το 1975 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από τον ομώνυμο πολεμιστή του Τρωικού Πολέμου.

## Φυσικά χαρακτηριστικά
Η μέση διάμετρος του Νεοπτολέμου εκτιμάται σε 71,65 χιλιόμετρα. Ο φασματικός τύπος του Νεοπτολέμου είναι **DTU**, ενώ το γεωμετρικό άλβεδό του είναι 0,065 ± 0,007. Ο Νεοπτόλεμος περιστρέφεται γύρω από τον εαυτό του *πιθανώς* μία φορά κάθε 8,5 ώρες περίπου.

## Δείτε επίσης
* Κατάλογος τρωικών αντικειμένων Δία (ελληνικό στρατόπεδο)

## Εξωτερικοί σύνδεσμοι
* Τροχιά από το JPL (Java) / Εφημερίδα

Νεοπτολεμος
Καρίμσκι

Το **Καρίμσκι** (ρώσικα: Карымская сопка) είναι ενεργό στρωματόηφαίστειο στην χερσόνησο Καμτσάτκα. Το βουνό ύψους 1.486 μέτρων είναι ένας συμμετρικός κώνος ο οποίος βρίσκεται μέσα σε μια καλντέρα διαμέτρου 5 με 6 χιλιομέτρων. Η καλντέρα σύμφωνα με αποτέλεσματα ραδιοχρονολόγησης δημιουργήθηκε πριν 7.600 με 7.700 χρόνια. Η έκρηξη αυτή είχε ισχύ 6 στην κλίμακα VEI. Ο σημερινός κώνος του Καρίμσκι άρχισε να αναπτύσεται 2.000 χρόνια μετά την δημιουργία της καλντέρας. Σήμερα είναι από τα ενεργότερα ηφαίστεια στην ανατολική ζώνη της Καμτσάτκας.

Η συνολική δραστηριότητα του Καρίμσκι χωρίζεται σε δύο εκρηκτικούς κύκλους, από 4100-800 π.Χ. και 1500 μέχρι σήμερα. Κατά το μεσοδιάστημα των 2.300 ετών το Καρίμσκι ήταν ανενεργό. Κατά το πρώτο κύκλο οι εκρήξεις ήταν ισχυρές με μάγμα βασαλτικής ανδεσιτικής-δακιτικής σύστασης. Σήμερα η εκρηκτική δραστηριότητα του Καρίμσκι περιλαμβάνει εκρήξεις βουλκανικού ή βουλκανικού-στρομπολικού τύπου, με μέτριας ισχύος εκρήξεις και πιο σπάνια ροές λάβας από ανδεσίτη.

Οι ηφαιστειακοί κίνδυνοι που συνδέονται με το Καρίμσκι είναι η πτώση ηφαιστειακής στάχτης, οι ροές λάβας, οι πυροκλαστικές ροές και οι κατολίσθεις. Οι εκρηκτικές στήλες φτάνουν συνήθως σε ύψος 2,5 με 3 χιλιόμετρα, αλλά έχουν καταγραφεί στήλες ύψους 10 χιλιομέτρων. Η δραστηριότητά του μπορεί να προκαλέσει προβλήματα στις τοπικές αεροπορικές συνδέσεις. Το Καρίμσκι απέχει 115 χιλιόμετρα από το Πετροπάβλοφσκ Καμτσάτσκι, τη μεγαλύτερη πόλη της Καμτσάτκας.

## Παραπομπές


Κατηγορία:Ηφαίστεια της Καμτσάτκας
Κατηγορία:Βουνά της Ρωσίας
Αβάτσινσκι

thumb|250px|Το Αβάτσινσκι όπως φαίνεται από το Πετροπάβλοφσκ
Το **Αβάτσινσκι** (ρωσικά: Ава́чинская со́пка) είναι ενεργό ηφαίστειο στην χερσόνησο Καμτσάτκα. Το ηφαίστειο βρίσκεται 25 χιλιόμετρα βορειανατολικά από την πόλη Πετροπάβλοφσκ Καμτσάτσκι, την μεγαλύτερη της Καμτσάτκας. Είναι ένα από τα πιο ενεργά ηφαίστεια της περιοχής, με την πιο πρόσφατη έκρηξη να έλαβε χώρα το 2001. Εξαιτίας των ισχυρών του εκρήξεων και της εγγύτητάς του κοντά σε μεγάλο αστικό κέντρο, το Αβάτσινσκι μαζί με το γειτονικό Κοριάκσκι αναγνωρίζονται ως ηφαίστεια δεκαετίας.

## Γεωγραφία
Το Αβάτσινσκι ανήκει στην ομάδα ηφαίστειων της Καμτσάτκας. Αυτά τα ηφαίστεια είναι το αποτέλεσμα της καταβύθισης της πλάκας του Ειρηνικού κάτω από την Ευρασιατική τεκτονική πλάκα. To Αβάτσινσκι αποτελείται από μια καλντέρα που δημιουργήθηκε κατά το Πλειστόκαινο μέσα στην οποία δημιουργήθηκε το Αβάτσινσκι, ύψους 2.741 μέτρων, και ο παρασιτικός κώνος Κοζέλσκι, οποίος βρίσκεται στις πλαγιές του κύριου κώνου. Το Κοζέλσκι έχει ύψος 2.189 μέτρα. Η καλντέρα δημιουργήθηκε πριν από 30.000 με 40.000 χρόνια, όταν μια μεγάλη κατολίσθηση κάλυψε 500 τετραγωνικά χιλιόμετρα νότια του Πετροπάβλοφσκ. Μέσα στην καλντέρα άρχισε να αναπτύσεται πριν 18.000 χρόνια ο κώνος του Αβάτσινσκι. Το Αβάτσινσκι λόγω αυτής της διαμόρφωσης μοιάζει πολύ με το ηφαιστειακό οικοδόμημα Βεζούβιος-Σόμμα στην Ιταλία, και γι αυτό το λόγο το παλιότερο τμήμα του ηφαιστείου αποκαλείται και *Αβάτσινσκι Σόμμα*.

## Ηφαιστειακή δραστηριότητα
Η ηφαιστειακή δραστηριότητα στο Αβάτσινσκι χωρίζεται σε δύο περιόδους μια που άρχισε πριν 18.000 χρόνια και μια που άρχισε πριν 7.250 χρόνια περίπου. Η ηφαιστειακή δραστηριότητα την περίοδο 7.250 με 3.500 χρόνια ήταν εκρηκτική και περιλάμβανε την παραγωγή κίσσηρη και πυροκλαστικές ροές. Αυτή η ηφαιστειακή δραστηριότητα θεωρείται ότι σχημάτισε μια σειρά από ηφαιστειακούς δόμους μέσα στην καλντέρα, όπως συμβαίνει σήμερα στο Σιβελούτς. Η τέφρα από τις εκρήξεις έφτασε σε απόσταση 200 με 400 χιλιομέτρων. Πριν 3.500 χρόνια άρχισε η ανάπτυξη του Νέου Κώνου. Η αρχή αυτή συνοδεύτηκε από μια ισχυρή έκρηξη γνωστή ως AV1. Η έκρηξη αυτή είχε ισχύ στην κλίμακα VEI 5 και είχε ως αποτέλεσμα την παραγωγή 4 κυβικών χιλιομέτρων ανδεσιτικής-βασαλτικής τέφρας.

Η ηφαιστειακή δραστηριότητα στον νέο κώνο περιλαμβάνει συχνές εκρήξεις, οι οποίες παράγουν πυροκλαστικές ροές και λαχάρ, τα οποία κινούνται νοτιοδυτικά της καλντέρας. Πιο πρόσφατα έχουν παρατηρηθεί μικρές ροές λάβας. Υπάρχουν τουλάχιστον 16 εκρήξεις έλαβαν χώρα κατά την καταγεγραμμένη ιστορία του Αβάτσινσκι. Η έκρηξη που έλαβε χώρα το 1779 παρατηρήθηκε από τον Τζον Λεντγιάρντ, ο οποίος ήταν μέλος της τελευταίας αποστολής του Κουκ. Η έκρηξη του 1945 είχε ισχύ 4 στην κλίμακα VEI και είναι η πιο πρόσφατη ισχυρή έκρηξη του ηφαιστείου. Από τότε το ηφαίστειο εξεράγει το 1991 και το 2001.

## Παραπομπές



Κατηγορία:Ηφαίστεια της Καμτσάτκας
Κατηγορία:Βουνά της Ρωσίας
Σπύρος Μπλαζάκης-Γιώργος Τσομπανάκης

Οι **Σπύρος Μπλαζάκης** (1916-4 Δεκεμβρίου 1996) και **Γιώργος (Γιώργης) Τζομπανάκης** (1919, Επαρχία Αποκορώνου-1 Νοεμβρίου 1996) ήταν Έλληνες Κρητικοί αντάρτες, στελέχη του ΕΑΜ αρχικά και του ΔΣΕ αργότερα, οι οποίοι έδρασαν κατά τη διάρκεια της κατοχής και του Εμφυλίου στην περιοχή των Λευκών Ορέων και παρέμειναν στην παρανομία για περίπου 30 χρόνια, από το 1947 που το ΚΚΕ κηρύχθηκε εκτός νόμου, έως τον Φεβρουάριο του 1975, οπότε και εμφανίστηκαν ξανά στη δημόσια ζωή του τόπου τους.

Και οι δυο τους πολέμησαν στον Ελληνοϊταλικό πόλεμο, ενώ ήταν ενεργά μέλη της Εθνικής Αντίστασης εναντίον των δυνάμεων Κατοχής. Αργότερα, συμμετείχαν στον Εμφύλιο ως αντάρτες του ΔΣΕ Κρήτης, ενώ το 1948 η ομάδα τους, δύναμης 100 ατόμων, εγκλωβίστηκε στα βουνά και σταδιακά αποδεκατίστηκε, με αποτέλεσμα ο τελευταίος τους σύντροφος να αποβιώσει το 1964. Τρέφονταν με ρίζες και θεραπεύονταν με βότανα, ενώ τρεις φορές αρνήθηκαν την αμνηστία που τους προσφέρθηκε (από τον Νικόλαο Πλαστήρα, τον Παναγιώτη Κανελλόπουλο και επί χούντας, το 1972), για λόγους πολιτικών αρχών.

Με την πτώση της δικτατορίας, η νέα δημοκρατική κυβέρνηση του Κωνσταντίνου Καραμανλή επανέφερε στη νομιμότητα το ΚΚΕ και στις 12 Φεβρουαρίου 1975 χορήγησε αμνηστία, την οποία αποδέχτηκαν οι δυο διωκόμενοι πρώην αντάρτες. Την Κυριακή 23 Φεβρουαρίου 1975, κατόπιν προσυνεννόησης με τοπικά στελέχη του ΚΚΕ, οι δυο φυγάδες εμφανίστηκαν στη θέση «Μεγάλη Τρούμπα», πλησίον του φαραγγιού του Θερίσου, όπου τους υποδέχτηκαν μέλη του ΚΚΕ και πολλοί δημοσιογράφοι. Στη σύντομη συνέντευξη που έδωσαν, δήλωσαν ότι κρύβονταν σε κρησφύγετο της κορυφής «Όρνιο» των Λευκών Ορέων. Σε προηγούμενη συνέντευξή τους σε ξένο δημοσιογράφο, τρία χρόνια νωρίτερα ισχυρίστηκαν ότι τους είχαν προσάψει ανύπαρκτο κατηγορητήριο. Οι κατηγορίες που τους βάρυναν ήταν φόνος και αντικυβερνητικές ενέργειες.

Απεβίωσαν με διαφορά μόλις ενός μήνα μεταξύ τους, στα τέλη του 1996.

## Πηγές
* Φύλλο εφημερίδας "ΜΑΚΕΔΟΝΙΑ", της Τρίτης 25 Φεβρουαρίου 1975, σελ. 4, "*ΚΑΤΕΒΗΚΑΝ ΑΠΟ ΤΟ ΒΟΥΝΟ ΟΙ ΔΥΟ ΚΡΗΤΙΚΟΙ ΑΝΤΑΡΤΕΣ*"

## Παραπομπές


Τζομπανακης Γιωργος-Μπλαζακης Σπυρος
Τζομπανακης Γιωργος-Μπλαζακης Σπυρος
Κατηγορία:Μαχητές του Δ.Σ.Ε
Μίμης Σουλιώτης

Ο **Μίμης Σουλιώτης** (1949 - 2012) ήταν Έλληνας συγγραφέας, ποιητής, εκδότης και πανεπιστημιακός.

## Βιογραφία

Γεννήθηκε το 1949 στην Αθήνα. Είχε καταγωγή από την Πελοπόννησο και το Μοναστήρι. Σπούδασε φιλολογία στη Φιλοσοφική Σχολή της Θεσσαλονίκης, έκανε μεταπτυχιακό στη Βυζαντινή Φιλολογία στη Βουδαπέστη και διδακτορικό στα Ιωάννινα. Υπήρξε θαυμαστής του Κωνσταντίνου Καβάφη. Το μεγαλύτερο μέρος της ζωής του το πέρασε στη Φλώρινα,από την οποία κατάγεται η σύζυγός του. Το 1971, εξέδωσε το περιοδικό Τραμ, σε συνεργασία με τον Δημήτρη Καλοκύρη, τον Πάνο Θεοδωρίδη, την Αλεξάνδρα Δεληγιώργη και τον Γεώργιο Σαββίδη. Ίδρυσε το Βαλκανικό Άσυλο Ποίησης στις Πρέσπες, ενώ ήταν ιδρυτικό μέλος της Ένωσης Συγγραφέων Δυτικής Μακεδονίας, της Εταιρείας Συγγραφέων και του Σπουδαστηρίου Νέου Ελληνισμού. Επίσης, βρέθηκε στη θέση του τακτικού καθηγητή Νεοελληνικής Φιλολογίας του Τμήματος Νηπιαγωγών της Παιδαγωγικής Σχολής της Φλώρινας, του Πανεπιστημίου Δυτικής Μακεδονίας, εργάστηκε υπεύθυνος για τη βιβλιοθήκη αυτού, δίδαξε ως καθηγητής στο Τμήμα Φιλολογίας του Πανεπιστημίου των Πατρών, στο Τμήμα Ελληνικού Πολιτισμού του ΕΑΠ, στο Πανεπιστήμιο της Λουντ (ως επισκέπτης καθηγητής), στο Έτβες Λόραντ (ως επισκέπτης καθηγήτης) και στο Πανεπιστήμιο της Κύπρου (σε μεταπτυχιακό επίπεδο). Εκεί, οργάνωσε το πρώτο πιλοτικό πρόγραμμα δημιουργικής γραφής στην Ελλάδα. To 2011, κυκλοφόρησε το βιβλίο του "*Κύπρον, ιν ντηντ*", το οποίο προτάθηκε την επόμενη χρονιά για το Κρατικό Λογοτεχνικό Βραβείο Ποίησης. Υποβλήθηκε σε επέμβαση ανοιχτής καρδιάς και πέθανε έξι μήνες μετά, στις 27 Νοεμβρίου του 2012, στη Θεσσαλονίκη και κηδεύτηκε στη Φλώρινα. Για το θάνατό του, εξέδωσε ανακοίνωση η Εταιρεία Συγγραφέων.
### Χαρακτηριστικά της ποίησής του

Η ποίηση του Σουλιώτη διακρίνεται από την παρωδία των προσώπων (πανεπιστημιακοί, λογοτέχνες, διανοούμενοι), των ηθών και των φαινομένων της σύγχρονης ελληνικής δημόσιας ζωής και την ειρωνική αντιμετώπισή της προς αυτά.

## Ποιητικές συλλογές

* *Σβούρα* (1972)
* *Ποιήματα εν παρόδω* (1974)
* *Βαθιά επιφάνεια* (1992)
* *Αβγά μάταια* (1998)
* *Περί ποιητικής* (1999)
* *Υγρά* (2000)
* *Ήλιος στην Σκοτία* (2001)
* *Σκόρπια* (2001)
* *Παλιές ηλικίες* (2002)
* *Αλφαβητάριο για την ποίηση* (2010)
* *Κύπρον, ιν ντηντ* (2011)

## Βιβλιογραφία
* *58 σχόλια στον Καβάφη* (1993)
* *Οχτώ παραμύθια της Φλώρινας* (1994)
* *Μου αφήνεις πενήντα δραχμές για τσιγάρα;* (2009)

## Εξωτερικοί σύνδεσμοι
* Ο Μίμης Σουλιώτης στο biblionet.gr

## Παραπομπές


Κατηγορία:Έλληνες συγγραφείς του 21ου αιώνα
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες εκδότες
Κατηγορία:Έλληνες πανεπιστημιακοί του 20ού αιώνα
Γυναικείοι Αγώνες Πανιωνίου 1927

Οι **Β΄ Γυναικείοι Αθλητικοί Αγώνες" ή "Αγώνες Αθλητριών** του Πανιωνίου διεξήχθησαν στις 14 και 15 Αυγούστου 1927 στο Παναθηναϊκό Στάδιο με συμμετοχή 20 αθλητριών, παράλληλα με τους «ομαδικούς αγώνες» ανδρών, τους οποίους διοργάνωσαν οι δύο «γηραιοί σύλλογοι» Πανιώνιος και Πανελλήνιος Γ.Σ., όπως τους αποκαλεί ο τύπος. Οι αγώνες αυτοί υπήρξαν ένα άτυπο γυναικείο πρωτάθλημα, δεδομένου πως δεν υπήρχε άλλη επίσημη διοργάνωση γυναικείου στίβου αλλά ούτε άλλος σύλλογος διέθετε ενεργό τμήμα γυναικείου στίβου:

: «*Εις τους αγώνας μετέχουσι μόνο αθλήτριαι του γυναικείου αθλητικού τμήματος του Πανιωνίου, του μοναδικού λειτουργούντος εν Αθήναις συστηματικώς.*» 

Παρά τον καύσωνα οι αγώνες σημείωσαν μεγάλη επιτυχία.

## Η διοργάνωση

Στη διοργάνωση δόθηκε αρκετή επισημότητα αλλά η προσέλευση θεατών δεν ήταν μεγάλη, διότι «*η πανήγυρις της Τήνου παρέσυρε προς την Μεγαλόχαρην άνω των 90.000 προσκυνητών, η δε σύμπτωσις της διημέρου αργίας εκατοντάδας άλλας χιλιάδας κόσμου προς τας εξοχάς και τας νήσους*». Το εισιτήριο κόστιζε 10 ή 5 δρχ ανάλογα με το διάζωμα. 

Οι αθλήτριες του Πανιωνίου εντυπωσίασαν: «*Αύται απετέλουν μίαν ομάδα αρκετά πολυπληθή και εκγυμναμένην*», σχολίαζε αθηναϊκή εφημερίδα. Οι περισσότερες ήταν καινούργιες αθλήτριες, που δεν είχαν εμφανιστεί την προηγούμενη σεζόν, κυρίως μαθήτριες παρθεναγωγείων. Όμως, κάποιες από αυτές ήταν εντελώς άπειρες, με αποτέλεσμα να έχουν ενθουσιασμό αλλά να φέρονται επιπόλαια ως να ευρίσκονταν στην αυλή του σχολείου τους.

:«*Το γυναικείον τμήμα του Πανιωνίου μας επέδειξεν φέτος νέας αθλητρίας, κατά πολύ νεαρωτέρας του παρελθόντος έτους, τινές των οποίων, μη έχουσαι την πείραν του στίβου, εξέλαβον αυτόν δι' αυλήν παρθεναγωγείου, εις την οποίαν κλαίουν οσάκις η διδασκάλισσα τας επιπλήξη, εκτός της δεσπ. Μπεναρδή πραγματικής αθλητρίας. Αλλά αι νεαραί αθλήτριαι επέδειξαν μίαν θέλησιν, ένα ενθουσιασμόν δια την αθλητικήν προσπάθειαν, εις ην καταγίνονται με πραγματικόν ζήλον, τα δε πρώτα αποτελέσματα της προπονήσεώς των πείθουν πάντα ότι ταχέως θα φθάσουν εις ανώτερα.*»

Αγωνιστικά και πάλι έλαμψε το άστρο της Σοφίας Μπεναρδή που νίκησε σε 5 αγωνίσματα (80μ, μήκος, ύψος, λιθοβολία, ελληνική δισκοβολία). Νικήτριες επίσης ήσαν οι αθλήτριες: Ν. Ζησίμου (50μ), Φ. Νικολοπούλου (150μ) και Κ. Νικολοπούλου (80μ κορασίδων). Διεξήχθη και σκυταλοδρομία 4Χ50μ. Μετείχαν 20 αθλήτριες. Στο τέλος των αγώνων στις νικήτριες απονεμήθηκαν βραβεία και διπλώματα.

### Τα αποτελέσματα

## Πηγές
*Πέτρος Λινάρδος, «Η Σμύρνη του Πανιωνίου», 1998
*Θοδωρής Μπελίτσος, «Οι Αγώνες Αθλητριών του Πανιωνίου (1926-1930) εισάγουν το γυναικείο αθλητισμό στην Ελλάδα», εφ. «Κυανέρυθρη Πλατεία», φ. 48 (27/10/2012)
* εφ. «Βραδυνή», 13 ως 18/8/1927. 
* εφ. «Εμπρός», 13/8 ως 17/8/1927
*εφ. «Σκριπ», 17/8/1927.

## Παραπομπές


## Δείτε επίσης
* Αγώνες Αθλητριών Πανιωνίου 1926
* Γυναικείοι Αγώνες Πανιωνίου 1928
* Γυναικείοι Αγώνες Πανιωνίου 1929
* Γυναικείοι Αθλητικοί Αγώνες 1930

Κατηγορία:Διοργανώσεις στίβου στην Ελλάδα
Κατηγορία:Στίβος το 1927
Κατηγορία:Πανιώνιος Σμύρνης
Πλάτη Έβρου

Η **Πλάτη**, παλαιότερα γνωστή ως *Σανταρλί*, είναι χωριό το οποίο βρίσκεται στο βόρειο τμήμα του νομού Έβρου. Το χωριό δημιουργήθηκε το 1920 κυρίως από κατοίκους του χωριού Μπάρα και Γυαλιά - χωριά τα οποία οριοθετουνται κοντα στα ελληνοβουλγαρικα συνορα και σήμερα δεν υπάρχουν. Βρίσκεται μόλις 55 μέτρα πάνω την στάθμη της θάλασσας πολύ κοντά στην αριστερή όχθη του ποταμού Άρδα ενώ σε μικρή απόσταση από αυτό βρίσκονται τα χωριά Ελαία (δυτικά), Άρζος (ανατολικά) και Κέραμος (νότια). To 2021 ο πληθυσμός του χωριού ήταν 409 κάτοικοι, ενώ το 2011 ήταν 655. Αναφέρεται επίσημα για πρώτη φορά, μετά την απελευθέρωση της Θράκης, το 1924 στο ΦΕΚ 194Α - 14/08/1924.

## Πληθυσμός

## Παραπομπές


Πλατη
Κατηγορία:Δήμος Ορεστιάδας
Χαλκοθήκη

Η **Χαλκοθήκη** ήταν κτίριο στην Ακρόπολη. Είχε διαστάσεις 15 x 41 μέτρων και βρίσκονταν μεταξύ Προπυλαίων και Παρθενώνα. Μπροστά στην βορεινή του πλευρά είχε πρόναο. Η στοά του πρόναου είχε πλάτος 4,5 μέτρων. Στον χώρο αυτό βρίσκονταν αποθηκευμένα τα πολεμικά όπλα των Αθηναίων. Φύλακες της αποθήκης ήταν οι διαχειριστές του θησαυρού του Παρθενώνα. Το κτίριο δεν σώζεται σήμερα.

Η ονομασία του κτίσματος αλλά και η λειτουργία του έγιναν γνωστά από επιγραφές του 4ου αιώνα π.Χ. Μια πλάκα αναγράφει τα αντικείμενα που βρίσκονταν αποθηκευμένα στην Χαλκοθήκη καθώς και την ανάγερση στήλης μπροστά από το κτίριο. Ερείπια κτίσματος που βρέθηκαν στα ανατολικά του θυσιαστηρίου της Αρτέμιδος Βραυρωνίας (Βραυρώνινο) και ακριβώς νοτιοδυτικά από τον Παρθενώνα φαίνεται πως ανήκαν στην Χαλκοθήκη. Διασώζονται μόνο ελάχιστα θεμέλια ασβεστόλιθου και μερικά κομμένα βράχια. Για να υπάρχει χώρος για τη στοά, το νοτιότερο τμήμα των πέτρινων σκαλοπατιών που κατευθυνόταν προς τη δυτική πρόσοψη του Παρθενώνα έπρεπε να κοπεί. Έτσι, πιστέυεται πως αυτή η στοά ήταν προσθήκη των αρχών του 4ου αιώνα π.Χ., ενώ το κύριο κτίριο φαίνεται να ήταν σύγχρονο του Παρθενώνα, δηλαδή προς τα μέσα του 5ου αιώνα π.Χ. Φαίνεται πως υπήρξε μια εκτεταμένη ανακαίνιση κατά τη ρωμαϊκή εποχή, όπως αποδεικνύεται από αριθμό τμημάτων αρχιτεκτονικών μελών τα οποία είναι οπωσδήποτε χρονολογούμενα στη Ρωμαϊκή εποχή και ταιριάζουν με αυτά της Χαλκοθήκης.

## Παραπομπές


## Πηγές
* 
* 

Κατηγορία:Ακρόπολη Αθηνών